- Hindi News
- National
- पीएसीएल कंपनी लोगों को ब्याज के साथ जमा रािश का भुगतान करे : उपभोक्ता मंच
पीएसीएल कंपनी लोगों को ब्याज के साथ जमा रािश का भुगतान करे : उपभोक्ता मंच
भास्कर संवाददाता, श्रीगंगानगर।
लोगोंकेलाखों रुपए लेकर गायब हुई कंपनी पीएसीएल लिमिटेड को अब लोगों का पूरा रुपया ब्याज के साथ देना होगा। इसके अलावा परिवाद का खर्चा भी अलग से भुगतना होगा। 35 से ज्यादा लोगों द्वारा दायर याचिकाओं पर सुनवाई करते हुए यह फैसला उपभोक्ता मंच ने दिया है। ये सब लोग घड़साना, सात छोटी, 15 जैड, ततारसर श्रीगंगानगर शहर के रहने वाले हैं।
एडवोकेट रणजीत सारड़ीवाल ने बताया कि पीएसीएल कंपनी लोगों के जमा रुपए लेकर गायब हो गई थी। इसके बाद 15 जैड के राजकुमार ने 1.32 लाख, 15 जैड की रानी ने 66 हजार 20 हजार रुपए, वलसला कुटन ने 66 हजार 39 हजार रुपए, सात की मनोहरी देवी ने 37 हजार, रेखा ने 13 हजार 920 रुपए, सुनीता ने 27 हजार 840 रुपए, मनप्रीतकौर ने 15 हजार रुपए, मनप्रीत ने 62 हजार 500 रुपए, अमरवीरसिंह ने 62 हजार 500 रुपए, हनुमानप्रसाद ने 30 हजार रुपए, कृष्णराम ने 62 हजार 500 रुपए, श्यामलाल ने 10 हजार रुपए, इंद्रसेन ने 50 हजार रुपए, भागीरथ ने 31 हजार 680 रुपए, इंद्रादेवी ने 10 हजार रुपए कंपनी में जमा करवाए थे। इन सब लोगों ने 5 से 7 साल के लिए इन जमा पूंजी की एफडी करवाई थी और कंपनी ने इसकी एवज में अच्छा खासा ब्याज देने का वादा किया था। लेकिन सभी का भुगतान करने से पहले ही कंपनी के स्थानीय प्रतिनिधि भाग गए। अब दोनों पक्षों को सुनने के बाद जिला उपभोक्ता मंच के अध्यक्ष बृजमोहन गुप्ता सदस्य राजेंद्र शर्मा ने इन 35 से ज्यादा परिवादों का फैसला एक साथ ही किया। मंच ने पीएसीएल लिमिटेड कंपनी को आदेश दिया कि वह परिवादियों को जमाशुदा परिपक्व राशि पर परिपक्व तिथि से भुगतान तिथि तक 9 फीसदी वार्षिक की दर से चक्रवर्ती ब्याज राशि देगी। इसके अलावा हर परिवाद पर 3500 रुपए का भुगतान अलग से देगी। कंपनी को इस आदेश की पालना करने के लिए एक माह का समय दिया गया है।
tgl_Latn sot_Latn hin_Deva hin_Deva san_Deva hin_Deva hin_Deva